Publication: Magyar Közlöny
Issue: MK-2009-14 (Year: 2009, Number: 14)
Era: 2004-2010
Section: látja el [25/1999. (VII. 7.) AB határozat, ABH 1999, 251,
Paragraph Index: 383

(1) bekezdése szabályozza akként, hogy a választójog két formája között nem tesz különbséget. Az országgyûlési képviselõk megválasztására vonatkozó passzív választójog (választhatóság) gyakorlásának szükségképpeni törvényi elõfeltétele a jelöltté válás. Az országgyûlési képviselõ választás esetében a passzív választójog gyakorlásának kétség kívül korlátját képezik az Alkotmányban és törvényben szabályozott különféle összeférhetetlenségi esetek, ilyen eseteket szabályoz a kifogásban is felhívott Alkotmány 20. § (5) bekezdés, valamint a Vjt. III. fejezete. Az említett összeférhetetlenségi szabályok azonban választási lehetõséget adnak az érintett országgyûlési képviselõ számára arra, hogy a képviselõi megbízatásról való lemondással, vagy az összeférhetetlenségi ok (helyzet) megszüntetésével oldja fel az összeférhetetlenséget. A népszavazási kezdeményezésben szereplõ kérdés nem ilyen összeférhetetlenségi helyzet szabályozását jelenti, nem a passzív választójog gyakorlását korlátozó, hanem egy, azt kizáró (objektív) okot tartalmaz, a passzív választójog abszolút korlátját jelenti. A kezdeményezésben szereplõ kérdés alapján az országgyûlési képviselõk választásán választójoggal rendelkezõ választópolgár, amennyiben az Európai Unióhoz való csatlakozás (2004. május 1.) elõtt országgyûlési képviselõ volt, nem válhat országgyûlési képviselõ jelöltté, ennek következtében országgyûlési képviselõvé sem válaszható meg. A kérdésben szereplõ tényhelyzet – az, hogy a választójoggal rendelkezõ választópolgár 2004. május 1-je elõtt országgyûlési képviselõ volt-e vagy sem – tehát olyan, a passzív választójog gyakorlását (az országgyûlési képviselõvé történõ megválasztást) kizáró feltétel, amely nem korlátozza, hanem – a választópolgár döntésétõl függetlenül – kizárja az országgyûlési képviselõvé történõ megválasztást. Az Alkotmánybíróság álláspontja szerint az országgyûlési képviselõk megválasztására vonatkozó, Alkotmányban szabályozott választójognak a kezdeményezésben szereplõ kérdésben foglaltak szerinti korlátozására csak az Alkotmány módosításával kerülhetne sor.

Source: https://magyarkozlony.hu/hivatalos-lapok/b9a753a20085153fae3dc444a03d294563852649/dokumentumok/245c8ce1cfe68f54369eb33249efe03c9c286253/letoltes